nahid-hub/BLUGE-bengali-wikipedia-section-title-prediction huggingface dataset:
ইসলামের সাথে দেশের পরিচিতির কারণে, বাদশাহী মসজিদ এবং ফয়সাল মসজিদের মতো মসজিদগুলি "গৌরবময় অতীত" বা আধুনিক ভবিষ্যতের প্রতিনিধিত্ব করতে জাতীয় প্রতীক হিসাবে ব্যবহৃত হয়। পাকিস্তানের অনেকগুলি মাজার, দর্শনীয় স্থান, শব্দ এবং প্রতীক রয়েছে যা পাকিস্তানী জাতীয়তাবাদীদের কাছে তাত্পর্যপূর্ণ। এর মধ্যে রয়েছে স্বাধীনতা-পূর্ব ও স্বাধীনতা-পরবর্তী পাকিস্তানের রাজনৈতিক নেতাদের মাজার, ধর্মীয় নেতা ও সাধুদের মাজার, বিভিন্ন ইসলামী সাম্রাজ্য ও রাজবংশের সাম্রাজ্যীয় নেতাদের দর্শনীয় স্থান, পাশাপাশি পাকিস্তানের জাতীয় প্রতীক। পাকিস্তানী অতি জাতীয়তাবাদ এবং সামরিকতন্ত্রের জন্য, সেইসাথে স্পষ্টত ধর্মীয় উদ্দেশ্যে তীর্থযাত্রার জন্য এসব কুঠি দর্শনীয় এবং চিহ্নগুলির একটি স্থান হয়ে আছে

পাকিস্তানের রুপির পুরনো দশ রুপির নোটে মহেঞ্জো-দারো এবং হরপ্পার অবশেষের পটভূমি চিত্র অন্তর্ভুক্ত ছিল। ১৯৬০ এর দশকে, গান্ধার এবং গ্রীকো-বৌদ্ধ নিদর্শনগুলিতে পাকিস্তানের সন্ধান পাওয়া যায়নি, গ্রীকো-রোমান পশ্চিমের সাথে যোগাযোগের মধ্য দিয়ে পাকিস্তানের অঞ্চলটিকে ভারতীয় উপমহাদেশের অন্যান্য অঞ্চল থেকে পৃথক করে দেওয়া একটি অনন্য, প্রাচীন সভ্যতা হিসাবে চিত্রিত করার জন্য নিযুক্ত করা হয়েছিল। 'ব্রাহ্মণ' (হিন্দু) প্রভাবের বিরোধী হিসাবে গন্ধরন বৌদ্ধধর্মের প্রতীক। 

সঠিক অনুচ্ছেদ শিরোনাম কোনটি?
titleA. পাকিস্তানী জাতীয়তাবাদী প্রতীক
titleB. পাকিস্তানী জাতীয়তাবাদী গান
titleC. পাকিস্তানের স্বাধীনতা
titleD. পারমাণবিক শক্তি
উত্তর: titleA
উসমানের পিতার নাম "খাজা ঈসা খান মিয়াখেল"। তার অপর চার ভাই: সুলায়মান, ওয়ালি, মালহি ও ইব্রাহিম। উসমানের চাচা "কুতলু খান লোহানী" ছিলেন বাংলার সুলতান সুলায়মান খান কররানী কর্তৃক নিয়োজিত পুরীর গভর্নর। তৎকালীন পূর্ব ভারতে বসবাসকারী পাঠানদের সম্প্রদায়টি ছোট হলেও দিল্লী সালতানাত ও শাহী বাংলায় তারা বেশ প্রভাবশালী ছিল। বেশিরভাগ পাঠান মুঘল শাসনের বিরুদ্ধে ছিলেন এবং সুলতানাতের পতনেল পর তারা বারো ভূঁইয়াদের সমর্থন করতে শুরু করেন। ১৫৯০ সালে কুতলু খাঁ'র মৃত্যুর পরে "নাসির খান লোহানী" মুঘলদের প্রতি আনুগত্য প্রকাশ করায় এই অঞ্চলেল পাঠানদের মধ্যে বিদ্রোহ শুরু হয়েছিল।

সঠিক অনুচ্ছেদ শিরোনাম কোনটি?
titleA. চূড়ান্ত যুদ্ধ ও মৃত্যু
titleB. বাংলায় আগমন
titleC. প্রারম্ভিক জীবন
titleD. বোকাইনগর শাসন
উত্তর: titleC
ব্রুনাই দারুস সালাম বিশ্ববিদ্যালয় এবং সুলতান শরিফ আলি ইসলামি বিশ্ববিদ্যালয় প্রতিষ্ঠিত হয়েছে। অনেক প্রযুক্তি ও কারিগরী প্রতিষ্ঠানও প্রতিষ্ঠিত হয়েছে, যেমন: ব্রুনাই প্রযুক্তি বিশ্ববিদ্যালয়, সুলতান সাইফুল রিজাল টেকনিক্যাল কলেজ, এবং বিভিন্ন কারিগরি বিদ্যালয়সমূহ।

ধর্মীয় প্রতিষ্ঠান তাহফিয আল কুরআন সুলতান হাজ্বি হাসসান আল-বলকিয়াহ প্রতিষ্ঠিত হয়েছে। দেশে বিদেশে শিক্ষাবৃত্তি প্রদান করা হয়েছে।

সঠিক অনুচ্ছেদ শিরোনাম কোনটি?
titleA. একাডেমিক সম্মাননা
titleB. হাসসান আল-বলকিয়ার শাসনামলে ব্রুনাই
titleC. ধর্মীয় বিষয়
titleD. শিক্ষাব্যবস্থার উন্নয়ন
উত্তর: titleD
তিনটি টেস্টসহ ৩০টি প্রথম-শ্রেণীর খেলা এ সফরের অন্তর্ভূক্ত ছিল। এছাড়াও ছয়টি গুরুত্বহীন খেলায় অংশ নেয় সফরকারী ওয়েস্ট ইন্ডিজ দল। দলটি সর্বমোট ৩৬টি খেলার মধ্যে মাত্র সাতটিতে জয়লাভে সক্ষমতা দেখায়। তন্মধ্যে, পাঁচটি প্রথম-শ্রেণীর খেলা এ জয়ের মধ্যে ছিল ও ১২টি খেলায় পরাজিত হয়।

মে মাসের শেষদিকে সফরকারী দল ডার্বিশায়ার ও কেমব্রিজ বিশ্ববিদ্যালয়ের বিপক্ষে জয় তুলে নেয়। এছাড়াও, গুরুত্বহীন খেলায় নর্দাম্বারল্যান্ডের বিপক্ষে জয় পায়। অন্য তিনটি খেলায় ড্র করে। তিনদিনের খেলায় আয়ারল্যান্ডের কাছে পরাজিত হবার পর মিডলসেক্সের বিপক্ষে খুবই শ্বাসরুদ্ধকর অবস্থায় জয়ী হয়েছিল। তবে, প্রথম টেস্ট খেলার পূর্বেকার প্রথম-শ্রেণীর ক্রিকেট খেলায় অংশগ্রহণের পূর্বে মাইনর কাউন্টিজের কাছ ৪২ রানে পরাজিত হয়। স্বাগতিক দলটি ফলো-অনের কবলে পড়েও এ সফলতা দেখায়।

মৌসুমের শেষদিকের দুই মাসে নর্দাম্পটনশায়ার ও কেন্টসহ গুরুত্বহীন খেলায় স্টাফোর্ডশায়ারের বিপক্ষে ওয়েস্ট ইন্ডিজ দল জয়ী হয়েছিল। তন্মধ্যে, স্টাফোর্ডশায়ারের পক্ষে ৫৫ বছর বয়সী সিডনি বার্নসের অংশগ্রহণ ছিল ও তিনি পাঁচ উইকেট পেয়েছিলেন। তবে, ইয়র্কশায়ারের কাছে শোচনীয়ভাবে পরাজিত হয়। সফরকারীদের দ্বিতীয় ইনিংসটি মাত্র ৫৮ রানে গুটিয়ে যায়। ওয়ারউইকশায়ারসহ সাসেক্সের বাইরে বিশ্রামে থাকা মরিস টেট, দিলীপসিংজী ও জেমস ল্যাংগ্রিজ ছাড়াই জয় পায়। সিডনি বার্নসের অংশগ্রহণে ওয়েলসের প্রতিনিধিত্বকারী প্রথম-শ্রেণীর দলও জয় পায়। ঐ খেলায় বার্নস ১২ উইকেট পেয়েছিলেন।

ঐ সফরের শেষদিকে ইস্টবোর্ন, ফোকস্টোন ও স্কারবোরা উৎসবে আয়োজিত তিনটি খেলায়ও ওয়েস্ট ইন্ডিজ একাদশ পরাজয়বরণ করেছিল।

সঠিক অনুচ্ছেদ শিরোনাম কোনটি?
titleA. প্রেক্ষাপট
titleB. ব্যক্তিগত সাফল্য
titleC. দ্বিতীয় টেস্ট, ম্যানচেস্টার, ২১-২৪ জুলাই, ১৯২৮
titleD. অন্যান্য খেলা
উত্তর: titleD
গাজী আতাউর রহমান ১৯৭৪ সালে বস্তুল ইসহাক দ্বি-মুখী উচ্চ বিদ্যালয়ে শিক্ষক হিসেবে যোগ দেন। ১৯৭৯ সাল পর্যন্ত এই বিদ্যালয়ে শিক্ষকতা করে সমাজকল্যাণ বিভাগের চাকুরিতে যোগদান করেন। ১৯৮০ সালে চাকুরি ছেড়ে দিয়ে সহকারী শিক্ষক হিসেবে যোগ দেন তাড়াশ ইসলামিয়া পাইলট উচ্চ বিদ্যালয়ে। ১৯৮১-৮২ সালে তিনি ইউসিসিএ লিঃ-এর তাড়াশ শাখার চেয়ারম্যানের দায়িত্ব পালন করেন। তিনি হোমিওপ্যাথ (চিকিৎসক) হিসেবেও বেশ নাম করেছিলেন। ১৯৯৫ সাল থেকে ২০১২ সাল পর্যন্ত তিনি সিরাজগঞ্জ দেওয়ানী ও ফৌজদারি আদালতে এ্যাডভোকেট হিসেবে আইন ব্যবসায় জড়িত ছিলেন। পাশাপাশি বাংলাদেশ উন্মুক্ত বিশ্ববিদ্যালয়ে তিনি রাজনীতি ও আইন বিষয়ে পাঠদান করেছেন।

সঠিক অনুচ্ছেদ শিরোনাম কোনটি?
titleA. মুক্তিযুদ্ধ
titleB. অসুস্থতা ও মৃত্যু
titleC. জন্ম
titleD. পেশা
উত্তর: titleD
২৭ শে ডিসেম্বর, ২০০৭ তারিখে নেপালের সুপ্রিম কোর্টের একটি সিদ্ধান্ত জারি করা হয় যে, সরকার যৌনতা এবং / অথবা লিঙ্গ পরিচয়ের উপর ভিত্তি করে বৈষম্যমূলক সব আইনগুলিকে ভঙ্গ করে এবং সমকামী বিয়ের নীতি অধ্যয়নের জন্য একটি কমিটি গঠন করা হয়েছিল । আদালত একটি তৃতীয়-লিঙ্গ শ্রেণীও প্রতিষ্ঠিত করেছে। নেপালি সরকারি নথি নাগরিকদের তিনটি লিঙ্গ বিকল্প জুড়ে দেয়: পুরুষ, মহিলা, এবং "অন্যান্য"। এগুলি এমন ব্যক্তিদের অন্তর্ভুক্ত হতে পারে যারা জন্মের সময় তাদের পিতামাতার দেওয়া লিঙ্গ থেকে আলাদা হিসাবে উপস্থাপন করতে পারবে । নেপালের ২০১১ সালের আদমশুমারিতে প্রথম পুরুষ বা মহিলা ছাড়া অন্য একটি লিঙ্গ হিসাবে নিবন্ধন করার অনুমতি দেওয়া হয়েছিল। ২০০৭ সালের সুপ্রিম কোর্টের সিদ্ধান্তে বলা হয়েছিল যে নাগরিকত্ব আইডি কার্ডগুলিকে সরকার যেন "তৃতীয় লিঙ্গ" বা "অন্য" তালিকাভুক্ত করার অনুমতি প্রদান করে। [105] আদালত আরও আদেশ দেয় যে, তৃতীয়-লিঙ্গ হিসাবে চিহ্নিত করার প্রয়োজনীয়তাগুলি কেবল ব্যক্তির নিজস্ব স্ব-সনাক্তকরণ হবে।

সঠিক অনুচ্ছেদ শিরোনাম কোনটি?
titleA. মিশরীয় সভ্যতা
titleB. থাইল্যান্ড
titleC. নেপাল
titleD. তৃতীয় লিঙ্গ এবং যৌন অভিমুখিতা
উত্তর: titleC
জানুয়ারি, ১৯৬৪ সালে ১৮ বছর বয়সে ওয়ালারায় অনুষ্ঠিত রথম্যান্স অনূর্ধ্ব-২৩ প্রতিযোগিতায় সেন্ট্রাল ডিস্ট্রিক্টসের পক্ষে ঘরোয়া ক্রিকেটে অভিষেক ঘটে ভিক পোলার্ডের। অভিষেক ঘটা অপর খেলোয়াড় কেন ওয়াডসওয়ার্থের সঙ্গে পরবর্তীকালে নিউজিল্যান্ড ও সেন্ট্রাল ডিস্ট্রিক্টসের পক্ষে একত্রে খেলেছেন। এরপর ১৯ বছর বয়সে ডিসেম্বর, ১৯৬৪ সালে বড়দের প্রাদেশিক দলের সদস্যরূপে ওয়েলিংটনের বিপক্ষে প্রথম-শ্রেণীর ক্রিকেটে অভিষেক পর্ব সম্পন্ন হয় তার।

অভিষেক পর্ব সম্পন্ন হবার ৩ বছর পর ডিসেম্বর, ১৯৬৭ সালে অস্ট্রেলিয়া সফরে নিজস্ব ৫০তম খেলায় প্রথম-শ্রেণীর খেলায় সেঞ্চুরি করেন। কুইন্সল্যান্ডের বিপক্ষে ড্র হওয়া ঐ খেলায় তিনি ১২৫ রান তুলেছিলেন। মার্চ, ১৯৬৭ সালে নিউ প্লাইমাউথে সফরকারী অস্ট্রেলিয়া দলের বিপক্ষে নিজস্ব সেরা বোলিং পরিসংখ্যান ৭/৬৫ করেন। খেলায় তিনি ১১/৯১ লাভ করেছিলেন।

মাত্র ২২ বছর বয়সে ১৯৬৭ সালে সেন্ট্রাল ডিস্ট্রিক্টসের অধিনায়ক মনোনীত হন তিনি। পরবর্তী তিন মৌসুমের দুইটিতে প্লাঙ্কেট শীল্ড চ্যাম্পিয়নশীপে নেতৃত্ব দেন। এরপর কলেজ শিক্ষকতায় মনোনিবেশ ঘটানোর লক্ষ্যে ক্যান্টারবারিতে স্থানান্তরিত হন। শুরুতে ক্যান্টারবারির অধিনায়কের দায়িত্ব দেয়া হয়েছিল তাকে। রবিবার দিন খেলায় অংশগ্রহণ থেকে বিরত রাখতেন নিজেকে। ফলশ্রুতিতে, পরবর্তী দুই মৌসুমের অনেকগুলো খেলায় অনুপস্থিত ছিলেন। বিশ্রাম নেয়ার কারণে তিনি কখনো খেলায় অংশ নেননি।

সঠিক অনুচ্ছেদ শিরোনাম কোনটি?
titleA. টেস্ট ক্রিকেট
titleB. ফুটবলে অংশগ্রহণ
titleC. ইংল্যান্ড গমন
titleD. প্রথম-শ্রেণীর ক্রিকেটে অংশগ্রহণ
উত্তর: titleD
১৮৩০ এর দশকে ব্রিটিশরা ভারতে সুরক্ষিত অবস্থানে ছিল। কিন্তু ১৮৩৭ সাল নাগাদ আফগানিস্তান, সিন্ধুতে অস্থিতিশীলতা এবং শিখ সাম্রাজ্যের ক্ষমতা বৃদ্ধির কারণে লর্ড পালমারস্টোন ও জন হবহাউস ভীত হয়ে আফগানিস্তানের মধ্য দিয়ে ভারতে রুশ আক্রমণ হতে পারে ধারণা করেছিলেন। রুশ সাম্রাজ্য মধ্য এশিয়ায় ধীরে ধীরে তার নিয়ন্ত্রণ বৃদ্ধি করে চলছিল। রুশদের বিরুদ্ধে ব্রিটিশদের সাথে মিত্রতার প্রস্তাব দিয়ে ব্রিটিশরা কাবুলে আফগানিস্তানের আমির দোস্ত মুহাম্মদ খানের কাছে দূত পাঠায়।

সম্প্রতি দোস্ত মুহাম্মদ খান আফগানিস্তানের দ্বিতীয় রাজধানী পেশাওয়ার শিখদের কাছে হারিয়েছিলেন এবং তা পুনরুদ্ধারের জন্য সহায়তা চান। কিন্তু ব্রিটিশরা সহায়তা দিতে ইচ্ছুক ছিল না। এদিকে রুশরা কাবুলে দূত হিসেবে ইয়ান ভিতকেভিচকে পাঠিয়েছে এই খবর ভারতের গভর্নর জেনারেল লর্ড অকল্যান্ড জানতে পারেন। সমর্থনের জন্য দোস্ত মুহাম্মদ খান রুশদের সাথে হাত মেলাতে পারেন এমন সম্ভাবনা ছিল। ১৮৩৮ সালে আফগান ও রুশদের মধ্যে আলোচনা ভেঙে যাওয়ার পর ভারতে রুশ আগ্রাসন নিয়ে ব্রিটিশদের ভীতি আরো ঘনীভূত হয়। পারস্যের কাজার রাজবংশ রুশদের সহায়তায় হেরাত অবরোধ করে কিন্তু ব্রিটিশরা যুদ্ধের হুমকি দেয়ার পর তারা পিছিয়ে আসে।

রুশরা দক্ষিণ ও মধ্য এশিয়ায় নিজেদের আধিপত্য বৃদ্ধি করতে চাইছিল। তারা কাজারদের সাথে মিত্রতা স্থাপন করে। কাজারদের সাথে আফগানিস্তানের অঞ্চলগত নিয়ন্ত্রণ নিয়ে বিবাদ ছিল। লর্ড অকল্যান্ড প্রতিপক্ষকে দূর করে আফগানিস্তানে ব্রিটিশপন্থি শুজা শাহ দুররানিকে শাসক হিসেবে ক্ষমতায় বসানোর পরিকল্পনা করেন।

ব্রিটিশরা আফগানিস্তানে আক্রমণের অভিযোগ প্রত্যাখ্যান করে জানায় যে তারা বিদেশি হস্তক্ষেপ দূর করে শুজার বৈধ সরকারকে সমর্থন দিচ্ছে।

সঠিক অনুচ্ছেদ শিরোনাম কোনটি?
titleA. কারণ
titleB. আফগানিস্তানে ব্রিটিশ আক্রমণ
titleC. এলফিনস্টোনের বাহিনীর ধ্বংস
titleD. কালাত
উত্তর: titleA
সিদ্দিকী ১৯২৫ সালের ১ মার্চ চট্টগ্রামের সীতাকুণ্ডে (তদানীন্তন পূর্ব বাংলা, এখন বাংলাদেশ ) জন্ম গ্রহণ করেন। তিনি ছিলেন মোহাম্মদ হোসেন চৌধুরীর ছেলে। সীতাকুণ্ডে বিদ্যালয়ের পড়াশোনা শেষে ১৯৪৭ সালে তিনি ভারতের কলকাতা হতে স্নাতকোত্তর ডিগ্রী গ্রহণ করেন। ১৯৪৮ সাল থেকে ১৯৫০ সাল পর্যন্ত ঢাকা বিশ্ববিদ্যালয়ে প্রভাষক হিসেবে দায়িত্ব পালন করেন।

তারপর তিনি একটি ডিগ্রী নিতে লন্ডন বিশ্ববিদ্যালয় গমন করেন এবং ১৯৫৪ সালে ইংল্যান্ড ও ওয়েলসের চার্টার্ড অ্যাকাউন্ট্যান্টস ইনস্টিটিউটে চূড়ান্ত পরীক্ষায় অংশ নেন । তিনি রয়েল ইকোনমিক সোসাইটি এবং রয়েল স্ট্যাটিস্টিকস সোসাইটি উভয়েরই সদস্য নির্বাচিত হয়েছিলেন। 

সঠিক অনুচ্ছেদ শিরোনাম কোনটি?
titleA. সামাজিক কর্মকাণ্ড
titleB. প্রাথমিক ও শিক্ষা জীবন
titleC. কর্মজীবন
titleD. অন্যান্য সংস্থা
উত্তর: titleB
ইমাম বুখারীর শেষ জীবন খুব সুখ-শান্তিতে অতিবাহিত হয় নি। বুখারার তৎকালীন আমীরের সাথে তার মতবিরোধ হয়েছিল। ঘটনার বিস্তারিত বিবরণ এই যে, যুগ শ্রেষ্ঠ মুহাদ্দিস হিসাবে যখন ইমাম বুখারীর সুনাম ও সুখ্যাতি চতুর্দিকে ছড়িয়ে পড়ল তখন বুখারার আমীর স্বীয় ইমাম বুখারিকে রাজ দরবারে এসে সন্তানদেরকে সহীহ বুখারী পড়ানোর জন্য প্রস্তাব করলো। ইমাম বুখারী তার মসজিদ ও সাধারণ লোকদেরকে ছেড়ে দিয়ে রাজ দরবারে গিয়ে আলাদাভাবে আমীরের ছেলেদেরকে বুখারী পড়ানোকে ইলমে হাদীসের জন্য বিরাট অবমাননাকর ভেবে প্রস্তাব প্রত্যাখ্যান করলেন। তিনি পরিষ্কার বললেন,আমীর যদি সত্যিকার অর্থে ইলমে হাদীসের প্রতি অনুরাগী হন, তাহলে তিনি যেন তার সন্তানদেরকে আমার পাঠ্যস্থান মসজিদে পাঠান ।
এতে আমীর ইমাম বুখারীর প্রতি রাগান্বিত হয়ে তাকে দেশ ত্যাগে বাধ্য করলেন এবং বুখারীর বিরুদ্ধে কুৎসা রটনার জন্য আমীরের নিজস্ব কিছু আলেম ঠিক করলেন। আমীরের আদেশ এবং ষড়যন্ত্রের প্রেক্ষিতে তিনি জন্মভূমি বুখারা ত্যাগ করে নিশাপুরে চলে যান। নিশাপুরেও অনুরূপ দুঃখজনক ঘটনা ঘটলে পরিশেষে সমরকন্দের খরতঙ্গ নামক স্থানে চলে যান। বুখারা থেকে বের হওয়ার সময় ইমাম আল্লাহর কাছে এই দুআ করেন যে, হে আল্লাহ্! সে আমাকে যেভাবে অপমান করে বের করে দিলো তুমিও তাকে অনুরূপ লাঞ্চিত করো। মাত্র এক মাস পার হওয়ার পূর্বেই খুরাসানের আমীর খালেদ বিন আহমাদের বিরুদ্ধে জনগণ বিদ্রোহ ঘোষণা করে তাকে ক্ষমতা ছাড়া করলো। পরবর্তীতে বাগদাদের জেলে থাকা অবস্থায় সে মৃত্যু বরণ করে।

সঠিক অনুচ্ছেদ শিরোনাম কোনটি?
titleA. ইমাম বুখারীর শেষ জীবন ও কঠিন পরীক্ষা
titleB. হাদীস সংগ্রহের জন্য বিভিন্ন দেশ ভ্রমণ:
titleC. ইমাম বুখারী সম্পর্কে আলেমদের কিছু অভিমত:
titleD. বুখারী শরীফ
উত্তর: titleA
ভারতীয় রেলের দুটি ইউনেসকো বিশ্ব ঐতিহ্যবাহী স্থান রয়েছে। এগুলি হল: ছত্রপতি শিবাজী টার্মিনাস ও ভারতের পার্বত্য রেলওয়ে। দ্বিতীয়টি একক রেল ব্যবস্থা নয়; ভারতের তিন প্রান্তে অবস্থিত তিনটি পৃথক পৃথক রেলপথ নিয়ে গঠিত:

রাজস্থানের পর্যটন ব্যবস্থার উন্নতিকল্পে "প্যালেস অন হুইলস" নামে একটি বিশেষভাবে সজ্জিত ট্রেন চালানো হয়। এই ট্রেনটি সাধারণত বাষ্পীয় ইঞ্জিন চালিত। মহারাষ্ট্র সরকারও মহারাষ্ট্র ও গোয়ার পর্যটনশিল্পের উন্নতিকল্পে "ডেকান ওডিসি" চালু করে। আবার কর্ণাটক সরকার কর্ণাটক ও গোয়ার জনপ্রিয় পর্যটনস্থলগুলির সঙ্গে পর্যটকদের পরিচিত করে তোলার জন্য চালু করে "গোল্ডেন চ্যারিয়ট" ট্রেন। অবশ্য এগুলির মধ্যে কোনোটিই প্যালেস অন হুইলস-এর মতো জনপ্রিয়তা পায়নি।

ভারত ও পাকিস্তান রাষ্ট্রের মধ্যে চালু ট্রেনটির নাম "সমঝোতা এক্সপ্রেস"। ২০০১ সালে দুই রাষ্ট্রের সম্পর্কে জটিলতা দেখা দিলে এই ট্রেন বন্ধ হয়ে যায়। কিন্তু ২০০৪ সালে আবার তা চালু হয়। পাকিস্তানের খোখরাপার থেকে ভারতের মুনাবাও-এর মধ্যে চালু আরেকটি ট্রেন "থর এক্সপ্রেস"। ১৯৬৫ সালের ভারত-পাকিস্তান যুদ্ধের পর বন্ধ হয়ে যাওয়া এই ট্রেনটি ফের চালু হয় ২০০৬ সালের ১৮ ফেব্রুয়ারি। কালকা-শিমলা রেলওয়ে অদ্যাবধি গিনেস বুক অফ ওয়ার্ল্ড রেকর্ড অনুসারে ৯৬ কিলোমিটার স্থানে সর্বাপেক্ষা খাড়া উত্থানের জন্য প্রসিদ্ধ।

"লাইফলাইন এক্সপ্রেস" একটি বিশেষ ট্রেন। এটি "হসপিটাল-অন-হুইলস" নামে জনপ্রিয়। এই ট্রেনটি চালু হয় প্রত্যন্ত গ্রামাঞ্চলে চিকিৎসা পরিষেবা দানের উদ্দেশ্যে। এই ট্রেনে একটি কামরায় অপারেটিং কক্ষ, একটিতে স্টোররুম ও দুটিতে একটি পেশেন্ট ওয়ার্ড রয়েছে। এই ট্রেনটি সারা দেশ পরিভ্রমণ করে ও কোনো স্থানে দুই মাসের জন্য অবস্থান করে।

বিখ্যাত রেলইঞ্জিনগুলির মধ্যে "ফেয়ারি কুইন" মেনলাইনে চালু বিশ্বের সর্বাপেক্ষা প্রাচীন রেলইঞ্জিন। যদিও এখন বিশেষ বিশেষ ক্ষেত্রেই এটি চালানো হয়। বিশ্বের সবচেয়ে পুরনো পুরোমাত্রায় চালু রেলইঞ্জিনের কৃতিত্বটি "জন বুলের" প্রাপ্য। গোরক্ষপুর রেলওয়ে প্লাটফর্মটি বিশ্বের দীর্ঘতম রেলওয়ে প্লাটফর্ম। এর দৈর্ঘ্য ১৩৬৬.৩৩ মিটার। দার্জিলিং হিমালয়ান রেলওয়ে রুটের ঘুম স্টেশনটি বিশ্বের দ্বিতীয় উচ্চতম রেলস্টেশন যেখানে বাষ্পীয় ইঞ্জিন পৌঁছতে পারে। মুম্বাই-পুনে ডেকান কুইন ট্রেনে ভারতীয় রেলের সবচেয়ে পুরনো চলমান ডাইনিং কারটি রয়েছে।

কন্যাকুমারী ও জম্মু তাওয়াই-এর মধ্যে চালু "হিমসাগর এক্সপ্রেস" ভারতীয় রেলের দীর্ঘতম দূরত্ব ও দীর্ঘতম সময়ের রেলওয়ে নেটওয়ার্ক। ট্রেনটি ৭৪ ঘণ্টা ৫৫ মিনিটে ৩,৭৪৫ কিলোমিটার পথ অতিক্রম করে। "ভোপাল শতাব্দী এক্সপ্রেস" দেশের দ্রুততম ট্রেন। এটি ১৫০ কিলোমিটার/ঘণ্টা বেগে ফরিদাবাদ-আগ্রা বিভাগে চলাচল করে। ২০০০ সালের টেস্ট রানে ১৮৪ কিলোমিটার/ঘণ্টা হল দেশের কোনো ট্রেনের সর্বোচ্চ গতিবেগের রেকর্ড।

সঠিক অনুচ্ছেদ শিরোনাম কোনটি?
titleA. উল্লেখযোগ্য ট্রেন ও কৃতিত্ব
titleB. পর্যটন
titleC. যাত্রী পরিষেবা
titleD. সহকারী সংস্থা
উত্তর: titleA
১৯৮৬ সালে, খাতুন প্রথম চাকরি শুরু করেন গবেষক হিসাবে শিক্ষা বিভাগে এবং পরবর্তিতে ভাষা সহায়ক শিক্ষক হন।

১৯৮০ দশকের মাঝামাঝি থেকে, খাতুন বিভিন্ন সেচ্ছাসেবক সংস্থা পরিচালনা করেন। সে মিডল্যান্ডে সাহায্য, পরিচালনা এবং এমনকি মহিলা সংগঠন চালু করে যেমন বাংলাদেশি ওম্যান এ্যাসোসিয়েশন, লকাল ইয়াং ওম্যান। সে অসংখ্য তরুণ সংগঠন তৈরিতে অবদান রাখে। এছাড়াও সে পরিবেশ উন্নয়নের একজন প্রচারক।

১৯৯৫ সাল থেকে খাতুন তরুণ কর্মি হিসাবে এবং তার সাথে প্রকল্প পরিচালক হিসাবে আঞ্চলিক দল “আশা প্রজেক্ট” এ কাজ করে।সে রোওলি রেজিস এবং টিপটন প্রাইমারী কেয়ার ট্রাস্টের একজন অ-নির্বাহি পরিচালক।সে স্যান্ডওয়েল মেট্রোপলিটন কাইন্সিলের মন্ত্রিসভার শিক্ষা উপদেষ্টা তারই সাথে ইউরোপ পরিষদের বিকল্প সদস্য। এছাড়াও সে টিপটন শহরের চেয়ারম্যান।

১৯৯৯ সালের মে তে স্যান্ডওয়েল মেট্রোপলিটন ব্ররগ কাউন্সিল নির্বাচনে প্রথম বাংলাদেশি মহিলা হিসাবে টিপটন গ্রীনের কাউন্সিলর নির্বাচিত হন এবং প্রথম মুসলিম মহিলা যে স্যান্ডওয়েল মেট্রোপলিটন ব্ররগ কাউন্সিলে একটি আসন লাভ করে।

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. ব্যক্তিগত জীবন
titleC. পেশাজীবন
titleD. পুরুস্কার এবং স্বীকৃতি
উত্তর: titleC
চতুর্থ হায়দরাবাদের নিজাম সলাবত জং, ১৭৫৩ সালে এলুরু-সহ এই অঞ্চলটিকে ফরাসি ইস্ট ইন্ডিয়া কোম্পানিকে প্রদান করেন 
কিন্তু ফরাসীরা কয়েক বছরের মধ্যে এটি ব্রিটিশদের কাছে হস্তান্তর করতে বাধ্য হয়। ব্রিটিশ শাসনের সময়কালে এলুরু একটি সামরিক স্টেশন এবং মাদ্রাজ প্রেসিডেন্সির একটি বিভাগ উত্তর সরকারের রাজধানী ছিল। মাদ্রাজ প্রেসিডেন্সিতে, রাজমুন্দ্রি জেলাটি ১৮২৩ সালে তৈরি হয়েছিল। এটি ১৮৫৯ সালে পুনর্গঠিত করে গোদাবরী এবং মসুলিপত্তনম জেলায় বিভক্ত করা হয়েছিল। উত্তর সরকার বিভক্ত হওয়ার পরে এলুরু মসুলিপত্তনম জেলার অন্তর্গত হয়ে ছিল। ১৮৫৯ সালে, এটি গোদাবরী জেলার অন্তর্ভুক্ত হয়েছিল; পরে এটি কৃষ্ণা জেলার একটি অংশ হয়। ব্রিটিশ শাসন কালে, রাজমুন্দ্রি ছিল গোদাবরী জেলার সদর দপ্তর, যা ১৯২৫ সালে আরও দ্বিখণ্ডিত হয়ে পূর্ব গোদাবরী জেলা এবং পশ্চিম গোদাবরী জেলায় পরিণত হয়। যখন গোদাবরী জেলাটি বিভক্ত হয়েছিল, এলুরু পশ্চিম গোদাবরী জেলার সদর দপ্তর হয়।

সঠিক অনুচ্ছেদ শিরোনাম কোনটি?
titleA. ভূগোল
titleB. জনসংখ্যার উপাত্ত
titleC. আধুনিক ইতিহাস
titleD. ইতিহাস
উত্তর: titleC
তিনি জন্ম গ্রহণ করেন হুগলি জেলার ত্রিবেণীতে। তার পূর্বপুরুষ পেশায় ছিলেন কর্মকার বা লৌহজীবী। কিন্তু বেশ কয়েক পুরুষ আগে তারা ছিলেন লিপিকার। তাম্রপটে, অস্ত্রশস্ত্রে অলঙ্করণ বা নামাঙ্কনের কাজে তারা ছিলেন অত্যন্ত দক্ষ। তার চরিত্রেও পূর্বপুরুষদের এই শিল্পবৃত্তির গুণপনার প্রকাশ ঘটে। তার পূর্বসূরিরা প্রথমে ছিলেন হুগলি জেলার অন্তঃপাতী জিরাট বালাগড়ের অধিবাসী, পরে ত্রিবেনীতে গিয়ে বসবাস শুরু করেন।

সঠিক অনুচ্ছেদ শিরোনাম কোনটি?
titleA. তথ্যসূত্র
titleB. কর্মজীবন
titleC. মৃত্যু
titleD. জন্ম
উত্তর: titleD
দক্ষিণ কোরিয়া ও জাপানে যৌথভাবে ২০০২ সালের ফিফা বিশ্বকাপ প্রথমবারের মতো এশিয়ায় অনুষ্ঠিত হয়। কিন্তু, এ দুটি দেশ পৃথকভাবে ডাক প্রক্রিয়ায় অংশগ্রহণ করেছিল। ভোট গ্রহণের অল্প পূর্বে উভয় দেশ যুগ্মভাবে বিশ্বকাপের স্বাগতিক দেশের জন্যে ফিফার নিকট আবেদন করে। বিবদমান প্রতিপক্ষ এবং দূরত্বসহ সাংগঠনিক এবং নৈতিক দিকগত সমস্যা থাকা স্বত্ত্বেও ফিফা তাতে সাড়া দেয়। তবে ভবিষ্যতে এ ধরনের যুগ্মভাবে স্বাগতিক দেশের অংশগ্রহণ করা থেকে বিরত থাকবে বলে ঘোষণা করে। ২০০৪ সালে তারা আনুষ্ঠানিকভাবে ঘোষণা করে যে যুগ্মভাবে এ ডাক প্রক্রিয়াকে তারা স্বীকার করছে না।

সঠিক অনুচ্ছেদ শিরোনাম কোনটি?
titleA. বিতর্ক
titleB. ২০০৬ ফিফা বিশ্বকাপ
titleC. ১৯৩৮ ফিফা বিশ্বকাপ
titleD. ১৯৪২ ফিফা বিশ্বকাপ
উত্তর: titleA
২০১৬-১৭ মৌসুমের কায়েদ-ই-আজম ট্রফির চূড়ান্ত খেলায় দূর্দান্ত খেলেন। ডিসেম্বর, ২০১৬ সালে করাচীতে অনুষ্ঠিত হাবিব ব্যাংক লিমিটেডের সদস্যরূপে ওয়াটার এন্ড পাওয়ার ডেভেলপম্যান্ট অথরিটি দলের বিপক্ষে অপরাজিত ২০০ রান করে মাঠ ছাড়েন ইমাম-উল-হক। ৩০ নভেম্বর, ২০১৭ তারিখে রাওয়ালপিন্ডিতে অনুষ্ঠিত ২০১৭-১৮ মৌসুমের ন্যাশনাল টি২০ কাপের চূড়ান্ত খেলায় লাহোর ব্লুজের পক্ষে খেলেন। অপরাজিত ৫৯ রানের সুবাদে ম্যান অব দ্য ম্যাচের পুরস্কার পান তিনি।

সঠিক অনুচ্ছেদ শিরোনাম কোনটি?
titleA. ঘরোয়া ক্রিকেট
titleB. দক্ষিণ আফ্রিকা গমন
titleC. ইংল্যান্ড ও আয়ারল্যান্ড গমন
titleD. জিম্বাবুয়ে গমন
উত্তর: titleA
২রা আগস্ট প্রধানমন্ত্রী সমবেদনা প্রকাশ করে শিক্ষার্থীদের রাস্তায় আন্দোলন বন্ধ করে স্কুলে ফিরে যেতে অনুরোধ করেছেন বলে জানান স্বরাষ্ট্রমন্ত্রী আসাদুজ্জামান খান কামাল। ৫ আগস্ট গণভবনের অনুষ্ঠানে প্রধানমন্ত্রী ছাত্রদের মধ্যে তৃতীয় পক্ষ প্রবেশ করেছে বলে অভিযোগ করেন এবং অভিভাবকদেরকে তাদের সন্তানদের ফিরিয়ে নেওয়ার আহ্বান জানান। পরে ৬ আগস্ট মন্ত্রিসভায় তিনি "শিক্ষার্থীরা কোনো আন্দোলনই করতে পারেনি" বলে মন্তব্য করেন। "আন্দোলন মানে রোদে পুড়বে, বৃষ্টিতে ভিজবে। (এই আন্দোলনে) এমন কিছু ঘটেনি" বলে মন্ত্রীদেরকে তিনি বিচলিত না হতে আহ্বান করেন।

২ আগস্ট শিক্ষা মন্ত্রণালয়ের আদেশে দেশের সব শিক্ষাপ্রতিষ্ঠান বন্ধ রাখা হয়। শিক্ষামন্ত্রী নুরুল ইসলাম নাহিদ বলেন শিক্ষার্থীদের নিরাপত্তাজনিত কারণে এ সিদ্ধান্ত নেয়া হয়েছে। ঢাকা মেট্রোপলিটন পুলিশের সাইবার ক্রাইম ইউনিট ২৯ ব্যক্তি ও নিউজ পোর্টালের বিরুদ্ধে আন্দোলন সম্পর্কিত খবর ও মিডিয়া প্রচারের অভিযোগে মামলা করে। বেসরকারি টেলিভিশন চ্যানেল একাত্তর টিভি ও নিউজ২৪ ছাত্র আন্দোলনের খবর ও ভিডিও সম্প্রচারের পর তথ্য মন্ত্রণালয় থেকে তাদের সতর্কবার্তা পাঠানো হয়।

৩ আগস্ট সরকারের পক্ষ থেকে বাসদুর্ঘটনায় নিহত দুই শিক্ষার্থীর পরিবারকে ২০ লক্ষ টাকা করে অনুদান এবং শহীদ রমিজউদ্দিন কলেজকে ৫টি স্কুলবাস দেয়া হয়।

৪ আগস্ট সরকার ২৪ ঘণ্টার জন্য মোবাইল ইন্টারনেট অ্যাকসেস বন্ধ রাখে। ইন্টারনেট সার্ভিস প্রোভাইডারদেরকে মোবাইল ইন্টারনেটের গতি কমিয়ে ১.২৮ কিলোবাইট/সেকেন্ড করার আদেশ দেয়া হয় যাতে ইন্টারনেটে কোনো ছবি বা ভিডিও আপলোড না করা যায়।  তথ্যপ্রযুক্তিমন্ত্রী মোস্তাফা জব্বার বলেন ফেসবুক রাষ্ট্রকে বিপন্ন করলে রাষ্ট্রকে বাঁচাতে এরূপ ত্যাগ স্বীকার করতে হবে। এদিকে স্বরাষ্ট্রমন্ত্রী বলেন বিক্ষোভকারী শিক্ষার্থীরা "সীমা অতিক্রম করলে" পুলিশ "কঠোর ব্যবস্থা" নেবে।

৫ আগস্ট কতৃপক্ষ আবার মোবাইলের ৩জি ও ৪জি নেটওয়ার্ক বন্ধ রাখে, ফলে যোগাযোগের ক্ষেত্রে সাময়িক ব্ল্যাকআউট সৃষ্টি হয়। বিক্ষোভ প্রসঙ্গে স্বরাষ্ট্রমন্ত্রী বলেন যে, ধৈর্যের সীমা ছাড়ালে কাকে ছাড় দেয়া হবে না।

৬ আগস্ট, মন্ত্রিসভায় নতুন ট্রাফিক আইনের খসড়া অনুমোদন করা হয়, যেটাতে মোটরযান দ্বারা ইচ্ছাকৃতভাবে মানুষ হত্যা করলে মৃত্যুদণ্ড এবং বেপরোয়াভাবে চালিয়ে হত্যা করলে সর্বোচ্চ ৫ বছর কারাদণ্ডের বিধান রাখা হয়। ১৯ সেপ্টেম্বর আইনটি সংসদে পাশ হয়।

৮ আগস্ট বাসমালিকেরা চালকদের মাসিক চুক্তিতে কাজ করানোর সিদ্ধান্ত নেয়ার ঘোষণা দেন এবং ১ সেপ্টেম্বর থেকে তা কার্যকর হবে বলে জানান। তবে তারা প্রাথমিক উদ্যোগ নিলেও পরে আর সিদ্ধান্ত বাস্তবায়ন করেননি।

সঠিক অনুচ্ছেদ শিরোনাম কোনটি?
titleA. ৯ দফা দাবী
titleB. সরকার ও কর্তৃপক্ষ
titleC. আন্দোলনের ঘটনাপ্রবাহ
titleD. আন্দোলন-পরবর্তী ঘটনাক্রম
উত্তর: titleB
এই সময়ে নারীর বিভিন্ন কাজ যেমন: শিক্ষকতা ও সেবিকা হওয়া স্বীকৃতি পায়। ১৯১০ সালে ডাক্তারদের ৫ থেকে ৬ শতাংশ নারী, আইনজীবিদের ১ শতাংশ নারী, গির্জার যাজকের ১ শতাংশ নারী ছিলেন। নারীরা পারে এধরনের চাকরির সৃষ্টিতে তারা বেশ সাফল্য অর্জন করে। ১৮৯০ সালে এমআইটি এবং শিকাগো বিশ্ববিদ্যালয়ে গার্হস্থ্য অর্থনীতি প্রতিষ্ঠিত হয়। নারীরা বিজ্ঞান পড়া শুরু করেন এবং তাদের অভিজ্ঞতা ব্যবহার করে রাজনীতিতে প্রভাব বিস্তার শুরু করে। ল্যাবে নারীরা কিভাবে পানি আরো বেশি বিশুদ্ধ করা যাবে, কিভাবে যুক্তরাষ্ট্রে পয়:নিষ্কাশন ব্যবস্থা ভালো করা যাবে তা নিয়ে কাজ শুরু করেন। ঐতিহ্যবাহী নার্সিং এর বিকল্প হিসাবে জনস্বাস্থ্য নার্সিং তৈরী হয়। যার ফলে নারীরা পুরুষের নিয়ন্ত্রণের বাইরে গিয়ে কাজ করতে সক্ষম হয়।

সঠিক অনুচ্ছেদ শিরোনাম কোনটি?
titleA. প্রগতিশীলতার পুনর্বিন্যাস
titleB. সমালোচনা
titleC. নারীর নতুন পেশা
titleD. ইতিহাস
উত্তর: titleC
"যোগিনী" এমন একটি শব্দ যা হিন্দু, বৌদ্ধ ও জৈনধর্মের প্রাচীন এবং মধ্যযুগীয় গ্রন্থে তথ্যসূত্র খুঁজে পায়, বিশেষ করে দেবীর প্রসঙ্গে এবং উদ্দেশ্যে। ঋগ্বেদের ১০.১২৫.১ থেকে ১০.১২৫.৮ পর্যন্ত "দেবী সূক্ত", সর্বাধিক অধ্যয়িত স্তোত্রের মধ্যে রয়েছে, যা ঘোষণা করে পরম আধ্যাত্মিক সত্য (ব্রহ্ম) হলেন এক দেবী, 

বেদে, উষা (ভোর), পৃথ্বী (পৃথিবী), অদিতি (মহাজাগতিক নৈতিক নিয়ম), সরস্বতী (নদী, জ্ঞান), বাক (শব্দ), নিঋতি (ধ্বংস), রাত্রি (রাত), অরণ্যানী (জঙ্গল) সহ অসংখ্য দেবীর অন্তর্ভুক্তি রয়েছে, এবং অন্যদের মধ্যে দিনশনা, রাকা, পুরমধী, পরেন্দী, ভারতী ও মহীর মতো দানশীল দেবীদের ঋগ্বেদে উল্লেখ করা হয়েছে। যাইহোক, নারীদেরকে পুরুষদের মত বারংবার আলোচনা করা হয়নি। সমস্ত দেবতা ও দেবীদের বৈদিক কালে ভাগ করা হয় , কিন্তু উত্তর-বৈদিক গ্রন্থে, বিশেষত মধ্যযুগীয় সময়ের সাহিত্যে, তাদেরকে শেষপর্যন্ত এক সর্বজনীন শক্তি, পরব্রহ্মের দিক বা প্রকাশ হিসাবে দেখা যায়।

যোগী এবং তাদের আধ্যাত্মিক ঐতিহ্যের প্রাথমিক সাক্ষ্য, কারল ওয়ার্নারের মতে, বেদের কেশীন সূক্তে পাওয়া যায়, যেখানে এই যোগীগণ প্রশংসিত হন। যাইহোক, এখানে উল্লেখ নেই যে এই বৈদিক যুগের যোগীরা নারীদের অন্তর্ভুক্ত করতেন কিনা। পণ্ডিতরা মনে করেন যে, কিছু প্রাচীন বৈদিক ঋষি ছিলেন নারী। একজন মহিলা ঋষি "ঋষিকা" নামে পরিচিত হন।

"যোগিনী" শব্দটি গোরক্ষনাথ প্রতিষ্ঠিত নাথ যোগী ঐতিহ্যের অন্তর্ভুক্ত একজন নারীকে বোঝাতে উল্লেখ করা হয়েছে। তারা সাধারণত শৈব ঐতিহ্যের অন্তর্গত, কিন্তু কিছু নাথ বৈষ্ণব ঐতিহ্যের অন্তর্গত। উভয় ক্ষেত্রে, ডেভিড লরেনজেন বলেন যে, তারা যোগ অনুশীলন করেন এবং তাদের প্রধান ঈশ্বর নির্গুণ হতে থাকেন, ইনি এমন এক ঈশ্বর যিনি আকারবিহীন এবং অর্ধ-অদ্বৈতবাদী, মধ্যযুগীয় সময়ে হিন্দুধর্মের অদ্বৈত বেদান্ত বিদ্যালয়, বৌদ্ধধর্মের মাধ্যমিক ঘরানা, সেইসাথে তন্ত্র এবং যোগাভ্যাসে প্রভাব ফেলেছিলেন। নারী যোগিনীরা এই ঐতিহ্যের একটি বৃহৎ অংশ ছিলেন, এবং অনেক ২য়-সহস্রাব্দের চিত্রকর্ম তাদের এবং তাদের যোগচর্চা সম্বন্ধে বর্ণনা করে। ডেভিড লরেনজেন বলেছেন যে, দক্ষিণ এশিয়ায় (ভারতের উত্তর, দক্ষিণ ও পশ্চিম অঙ্গরাজ্যসমূহ এবং নেপালে) গ্রামাঞ্চলের জনতার মধ্যে নাথ যোগীরা খুব জনপ্রিয়, মধ্যযুগীয় সময়ের কাহিনী ও গল্পে সমসাময়িক আবহে তাদের স্মরণ রাখার মধ্য দিয়ে।

কথাসরিৎসাগরের মতো মধ্যযুগীয় পুরাণে, "যোগিনী" যাদুশক্তিধর নারী ও পরীদের একটি শ্রেণীর নাম, যাদের বেশিরভাগ চরিত্রকে ক্বচিৎ ৮, ৬০, ৬৪ বা ৬৫ সংখ্যার হিসাবে গণনা করা হয়। "হঠ-যোগ-প্রদীপিকা" গ্রন্থে যোগিনীদের উল্লেখ করা হয়েছে।

বাস্তব জীবনে, "যোগিনী কৌল"-এর ​​উপর ঐতিহাসিক প্রমাণ হিন্দুধর্মের যোগিনী ঐতিহ্য সম্বন্ধে ইঙ্গিত দেয়, যারা যোগশাস্ত্র ও তন্ত্রের অনুশীলন করতেন এবং, দশম শতকে সুপ্রতিষ্ঠিত হয়েছিলেন। এই উন্নয়ন হিন্দুধর্মের ক্ষেত্রে সীমাবদ্ধ ছিল না, বরং বৌদ্ধতন্ত্রের ঐতিহ্যের মধ্যে যোগিনীকে অন্তর্ভুক্ত করেছিল।

সঠিক অনুচ্ছেদ শিরোনাম কোনটি?
titleA. চৌষট্টি যোগিনী মন্দিরসমূহ
titleB. ইতিহাসে যোগিনী
titleC. মাতৃকাদের সঙ্গে সম্বন্ধ
titleD. শাক্তধর্ম ও তান্ত্রিক ঐতিহ্যে যোগিনী
উত্তর: titleB
১৯১৪ সালে উইজডেন কর্তৃক বর্ষসেরা ক্রিকেটারের মর্যাদা লাভ করে জর্জ গান।

ক্রিস্টোফার মার্টিন-জেনকিন্সের মতে, জর্জ গান যে-কোন ধরনের বোলিং আক্রমণের বিপক্ষে নিজেকে মেলে ধরতে সক্ষমতা দেখিয়েছেন। তার দীর্ঘতর খেলোয়াড়ী জীবন বেশ বর্ণাঢ্যময় ছিল। তবে, যারা তার খেলা নিয়মিতভাবে দেখেছেন, তারা একবাক্যে স্বীকার করবেন যে তিনি আরও রান তুলতে পারতেন।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. মূল্যায়ণ
titleC. টেস্ট ক্রিকেট
titleD. ব্যক্তিগত জীবন
উত্তর: titleB